Kate og prins William: - Forventet å komme med store nyheter
Kate og prins William:
Hertugparet skal komme med en stor kunngjøring innen to uker, og det neste året skal visstnok bli hektisk for de to.
STOR KUNNGJØRING: Prins William og hertuginne Kate kommer visstnok med store nyheter på nyåret. Foto: NTB scanpix Vis mer
Publisert lørdag 21. desember 2019 - 20:30
Sist oppdatert lørdag 21. desember 2019 - 21:50
Nylig skal det ha vært en brifing på Kensington Palace, det britiske kongelige slott. Der kom det frem at prins William (37) og hertuginne Kate (37) går en hektisk tid i møte.
Kongehusekspert Omid Scobie sier i ABCs podkast «Heirpod» at hertugparet har en stor kunngjøring å komme med innen to uker, og at den kommende nyheten skal være utradisjonell.
Akkurat hva som kommer er uvisst, men det skal visstnok være bare én av flere kunngjøringer. Blant annet skal prins William starte et nytt initiativ, og Kate skal avsløre noe hun har vært involvert i over en lengre periode.
- Det mest åpenbare å tenke, er vel at det er et fjerde barn på vei. Men det tror jeg egentlig ikke. De sier det er utradisjonelt, og det kan man vel ikke si om det å få barn. Kanskje de skal ta seg en form for pause? Prioritere familielivet? Vår egen kronprinsfamilie var jo på dannelsesreise med barna for noen år siden, sier hun til Se og Hør